Na podlagi prvega odstavka 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb), Občina Lukovica, Stari trg 1, 1225 Lukovica objavlja

**interni natečaj za zasedbo prostega uradniškega delovnega mesta**

**VIŠJI SVETOVALEC ZA INVESTICIJE**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* sklenjeno delovno razmerje na delovnem mestu za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela« in imenovani v uradniški naziv,
* najmanj specializacija po višješolski izobrazbi (prejšnja) / visokošolska strokovna izobrazba (prejšnja) / visokošolska strokovna izobrazba / visokošolska univerzitetna izobrazba **ekonomske, tehnične, upravne smeri**,
* najmanj 4 leta delovnih izkušenj,
* znanje uradnega jezika,
* znanje dela z računalnikom,
* opravljen izpit iz ZUP,
* opravljeno usposabljanje za imenovanje v naziv.

Delovno področje:

* opravljanje nalog s področja gospodarskih javnih služb,
* sodelovanje z drugimi organi,
* sodelovanje pri oblikovanju sistemskih rešitev in drugih najzahtevnejših gradiv,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv,
* vodenje enostavnih, zahtevnih in najzahtevnejših upravnih postopkov na prvi stopnji,
* priprava aktov z delovnega področja,
* priprava razvojnih usmeritev in proračuna z delovnega področja,
* priprava, vodenje in nadzor nad občinskimi investicijami,
* priprava in vodenje postopkov javnega naročanja z delovnega področja,
* spremljanje objav javnih razpisov za pridobitev sredstev s strani ministrstev in EU in priprava dokumentacije za prijavo na razpis,
* sodelovanje pri pripravi pogodb z delovnega področja,
* izdaja mnnenj v postopku pridobivanja dovoljenj za graditev objektov, ki so vezana na gospodarsko javno infrastrukturo,
* spremljanje zakonodaje s področja delovanja občine in lokalne samouprave,
* skrb za gospodarjenje z objekti in napravami, potrebnimi za izvajanje gospodarskih javnih služb,
* priprava izračunov in odločb za odmero komunalnih prispevkov,
* izvedba postopkov v zvezi z geodetskimi storitvami in cenitvami nepremičnin,
* priprava predlogov za potrebe razpolaganja z občinskim premoženjem,
* izvajanje nalog in nadzor v zvezi z izvajanjem zimske službe,
* spremljanje zakonodaje s področja gospodarskih javnih služb,
* opravljanje drugih nalog v skladu z uredbo o upravnem poslovanju,
* druge naloge po pooblastilu ali navodilu župana ali direktorja občinske uprave.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno

izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Za javne uslužbence, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU.

Prijava na prosto delovno mesto mora vsebovati naslednje sestavine:

* pisno izjavo kandidata o zaposlitvi za nedoločen čas v organu državne uprave oziroma organu, ki je po sporazumu z Vlado Republike Slovenije vstopil v interni trg dela,
* izjavo kandidata o izpolnjevanju pogoja glede uradniškega naziva, iz katere je razviden

naziv, ki ga kandidat ima,

* izjavo kandidata, da izpolnjuje vse druge pogoje za zasedbo delovnega mesta,
* izjavo kandidata, da za namen natečajnega postopka dovoljuje organu, ki objavlja interni natečaj pridobitev podatkov iz 1. in 2. točke iz centralne kadrovske evidence oziroma iz kadrovske evidence organa, v katerem opravlja delo.

Zaželeno je, da prijava polega navedenih sestavin vsebuje tudi kratek življenjepis, v kateri kandidat poleg formalne izobrazbe navede morebitna druga znanja, sposobnosti in veščine, ki jih je pridobil. Od kandidata se pričakuje dobro poznavanje delovanja lokalne samouprave, usposobljenost za delo z računalnikom in ustrezne komunikacijske veščine (planiranje, organiziranje, vodenje, kontroliranje, sposobnost jasnega in objektivnega komuniciranja).

**Prednost pri izbiri bodo imeli kandidati z relevantnimi delovnimi izkušnjami na razpisanem področju dela.**

Kandidati, ki ne bodo izpolnjevali natečajnih pogojev, se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10), ne bodo uvrstili v izbirni postopek.

Strokovnost kandidatov bo presojana na podlagi opisa dosedanjih delovnih izkušenj, priloženih izjav kandidatov in dokazil, ki bodo pridobljena iz uradnih evidenc, razgovora s kandidati, ki se bodo uvrstiti v ožji krog izbirnega postopka ter z morebitno uporabo drugih metod, če bo to potrebno.

Izbrani kandidat bo delo na navedenem delovnem mestu opravljal v uradniškem nazivu višji svetovalec III. Z izbranim kandidatom se bo sklenila nova pogodba o zaposlitvi, pri čemer lahko izbrani kandidat obdrži že dosežen naziv, če se delo na tem delovnem mestu lahko opravlja v istem nazivu. Z izbranim kandidatom bo sklenjeno delovno razmerje za nedoločen čas s polnim delovnim časom ter trimesečnim poskusnim delom. Poskusno delo se lahko podaljša v primeru začasne odsotnosti z dela. Izbrani kandidat bo delo opravljal na sedežu Občine Lukovica.

Kandidati naj vložijo prijavo v pisni obliki, ki se jo pošlje v zaprti ovojnici na naslov: **OBČINA LUKOVICA, Stari trg 1, 1225 Lukovica**, **s pripisom *»Interni natečaj - Višji svetovalec za investicije****«*, in sicer v roku osem (8) dni po objavi na osrednjem spletnem mestu državne uprave GOV.SI. Za pisno obliko prijave se šteje tudi elektronska oblika, poslana na elektronski naslov: [info@lukovica.si](mailto:info@lukovica.si), pri čemer veljavnost prijave ni pogojena z elektronskim podpisom. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Obvestilo o končanem postopku internega natečaja bo objavljeno na spletni strani Občine Lukovica.

Dodatne informacije o poteku postopka internega natečaja in o strokovnem področju dela na razpisanem delovnem mestu lahko kandidati dobijo na telefonski številki 01/ 72 96 302 (Katka Bohinc).

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.